OzLabs/hebrew-wiki-articles huggingface dataset:
יונתן אוריך

יונתן אוריך (נולד ב-21 בפברואר 1989) הוא הדובר ומנהל הניו מדיה של בנימין נתניהו ודובר תנועת הליכוד.

==ביוגרפיה==
אוריך נולד בכפר סבא. אביו אדוארד (אדי) היה חילוני, יליד פולין (נפטר ב-2018),<ref></ref> ואמו דתית. גדל כילד דתי ולמד בבית הספר הממלכתי דתי "בר-אילן" בעיר. בנעוריו היה חבר בתנועת בני עקיבא ובתנועת ציונות דתית ריאלית.<ref></ref> בהיותו תלמיד תיכון שימש כעורך באתר רוטר. בשנת 2009 התנדב במטה בחירות של קדימה בראשות ציפי לבני. למד בישיבת הר עציון. לאחר מכן התגייס לדובר צה"ל והיה במשך כחמש שנים עורך אתר צה"ל. תוך כדי השירות הצבאי שימש כעורך אתר כיפה תחת שם העט אורי פולק. מעט לאחר שחרורו מהצבא מונה לעורך מדור היהדות של אתר nrg, וכתב מגזין במקור ראשון.

=== דובר תנועת הליכוד ובנימין נתניהו ===
בשנת 2015, בגיל 26, מונה לראש מערך הניו מדיה ולדוברו של ראש ממשלת ישראל בנימין נתניהו ודובר תנועת הליכוד, לשם הגיע לבקשתו של טופז לוק, ששירת איתו בדובר צה"ל.

באוקטובר 2019 נחקר באזהרה בחשד להטרדת עד המדינה שלמה פילבר. במהלך החקירה, המשטרה ביצעה חיפוש לא חוקי במכשיר הטלפון של אוריך, אך בינואר 2022 פסק בית המשפט העליון בהרכב מורחב של תשעה שופטים שהמשטרה יכולה לערוך חיפוש בטלפונים סלולריים ובמחשבים של חשודים גם אם הוא החל ללא צו.

בדצמבר 2019 נבחר במקום ה-29 ברשימת 100 המשפיעים של מגזין TheMarker.

במרץ 2020 שימש כיועץ האסטרטגי של קמפיין הליכוד בפעם השלישית ברצף. בתפקיד זה פעל גם בשנת 2021. במקביל, עבד עם אחת המפלגות באלבניה.

החל מדצמבר 2020 אוריך הוא שותף בחברת הייעוץ התקשורתי "פרספשן" של שרוליק איינהורן. במאי 2022 דווח כי אוריך ואיינהורן העניקו ייעוץ תקשורתי ואסטרטגי לנשיא אוקראינה וולודימיר זלנסקי בזמן מלחמת רוסיה אוקראינה.<ref></ref>

בשנת 2022 שימש כאסטרטג ודובר קמפיין הליכוד בבחירות לכנסת העשרים וחמש, בהן זכה בנימין נתניהו להרכיב את הממשלה.

באוקטובר 2023, בזמן מלחמת חרבות ברזל, אוריך השתתף בדיונים ובהתייעצויות בקריה כשהוא לבוש במדי צה"ל, בלי שגויס לשירות מילואים.

== חיים אישיים ==
נשוי לטליה (לבית פליקס) ומתגורר בתל אביב.

==קישורים חיצוניים==

* 
* 
* 
* [https://podcasts.apple.com/il/podcast/הון-שלטון-הפודקסט-של-נדב-פרי/id1595476982 הון שלטון – הפודקסט של נדב פרי] – עם יונתן אוריך, 15 בנובמבר 2021

==הערות שוליים==

קטגוריה:חיילי דובר צה"ל
קטגוריה:יועצי תקשורת ישראלים
קטגוריה:דוברים ישראלים
קטגוריה:בוגרי ישיבת הר עציון
קטגוריה:ישראלים שנולדו ב-1989
הרפתקאות הפירטים

הרפתקאות הפירטים (באנגלית: Pirates: Adventures in Art) היא סדרת טלוויזיה קנדית לילדים בהנפשה ממוחשבת, ששודרה בעבר בישראל בדיבוב עברי בערוץ הופ! והטלוויזיה החינוכית הישראלית ומאוחר יותר ב +A הסדרה מלמדת את הקהל הצעיר מושגים שונים בתחום היצירה והאמנות. 

== עלילה ==
הסדרה מתמקדת בארבעה פירטים שמפליגים בספינתם, המונה ליזה, ומנסים להחזיר את הצבעים והאומנות שלקחה המלכה אפרורית. על ארבעת הפירטים נמנים קליאו הנסיכה, שנאלצה להימלט מהמלכה משום שאהבה אומנות, ולכן חברה לליאו, פרסקו ושילדון בהימלטותה מהמלכה. מנגד, המלכה אפרורית שולחת את רב החובל זעף לתפוס את הפירטים, אך הוא נכשל במשימה זו שוב ושוב. 

== ראו גם ==
* הפלנטונים
* היה היה - האדם
* כאן ואומן

== קישורים חיצוניים ==

* 

קטגוריה:סדרות הנפשה קנדיות
קטגוריה:הטלוויזיה החינוכית הישראלית - תוכניות רכש
קטגוריה:סדרות הנפשה ממוחשבת
קטגוריה:סדרות ערוץ הופ!
קטגוריה:ערוץ לגדול חכם סדרות
מקס רייט

ג'ורג' אדוארד מקסוול רייט, המכונה מקס רייט (באנגלית: Max Wright; 2 באוגוסט 1943 – 26 ביוני 2019) היה שחקן אמריקאי. ידוע בשל גילום דמותו של וילי טאנר בקומדיית המצבים "אלף".

==קריירה==
בשנות השמונים והתשעים הופיע רייט בסדרות הטלוויזיה ובין היתר בסדרות "באפלו ביל" , "המופע של נורם" וב-"The Stand" . בנוסף לכך, הופיע רייט בשתי העונות הראשונות של הסדרה "חברים" בדמותו של טרי, מנהל בית הקפה סנטרל פרק. ב-1995 השתתף בסרט "משתגעים על אהבה".

בין השנים 1986 ל-1990 שיחק רייט את הדמות וילי טאנר בסדרה "אלף", אב משפחה אמריקאית טיפוסית, כאשר חלליתו של חייזר מתרסקת על המחסן המשפחה. אף על פי שמדובר בתפקידו המוכר ביותר, לימים סיפר רייט כי שנא את התפקיד בגלל הדרישות הטכניות, והעובדה שגילם דמות התומכת בחפץ דומם. "זו הייתה עבודה קשה מאוד ועגומה", הוא סיפר בשנת 2000 למגזין פיפל. הוא היה מאושר מאוד שהסדרה בוטלה בשנת 1990. אן שדין שגילמה את אשתו בסדרה, סיפרה שלאחר הטייק האחרון, רייט עזב את הסט, הלך לחדר ההלבשה, לקח את חפציו, נכנס לרכבו ונעלם. לדבריה, לא בוצעו מחוות של פרידה בסיום הסדרה.

רייט הופיע גם כשחקן תיאטרון ברחבי ארצות הברית. בשנת 1998 הופיע בברודוויי במחזה "איבנוב" . בנוסף לכך, גילם את דמותו של סר אנדרו במחזה "הלילה השנים עשר" שהוצג במרכז לינקולן. בשנות ה-2000 שיחק במחזות שעלו בתיאטרון הרפרטוארי האמריקני. כן שיחק בהצגות "אגדת חורף" ו"הסוחר מוונציה" בפסטיבל שייקספיר בפארק .

==חיים אישיים==
בשנת 1965 נישא רייט ללינדה אשר מתה מסרטן בשנת 2007. נולדו להם שני ילדים. רייט נעצר פעמיים בחשד לנהיגה בשכרות.

בשנת 1995 הוא אובחן כחולה בלימפומה, מחלה שטופלה בהצלחה, ונותרה בהפוגה עד שנת 2019. ב-26 ביוני 2019 רייט מת בגיל 75 כתוצאה ממחלת הלימפומה בביתו בהרמוסה ביץ', קליפורניה .

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1943
קטגוריה:אמריקאים שנפטרו ב-2019
Coachella – Woodstock in My Mind

Coachella – Woodstock in My Mind (בעברית: קואצ'לה – וודסטוק בראש שלי) הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבומה החמישי, Lust for Life. השיר יצא לאור ב-15 במאי 2017, כסינגל השיווקי הראשון מתוך האלבום על ידי חברות התקליטים אינטרסקופ ופולידור.

השיר הגיע למקום ה-14 במצעד שירי הרוק הדיגיטליים של בילבורד.

== רקע וכתיבה ==
השיר נכתב על ידי לנה דל ריי ביחד עם ריק נואלס, והופק על ידי דל ריי, נואלס, קירון מנזיס ודין ריד. השיר הוקלט ב-17 באפריל 2017, במסגרת פסטיבל קואצ'לה. כמו כן, מדבר השיר גם על פסטיבל וודסטוק.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.<ref></ref>

== וידאו קליפ ==
האודיו הרשמי של השיר אשר הועלה לערוץ היוטיוב של לנה דל ריי צבר למעלה מ-10 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי ריק נואלס
קטגוריה:שירים נגד מלחמה
Brooklyn Baby

Brooklyn Baby (בעברית: ברוקלין בייבי) הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, Ultraviolence.<ref name=":0"></ref> השיר, שנכתב על ידי דל ריי ובארי ג'יימס אוניל, מדבר על ברוקלין, שבניו יורק.

השיר הגיע למקום הראשון במצעד השירים מתחת להוט 100.

== רקע וכתיבה ==
השיר נכתב על ידי לנה דל ריי ובארי ג'יימס אוניל והופק על ידי דן אוירבך. מגזין הרולינג סטון דירגו את השיר כשיר ה-22 הטוב ביותר בשנת 2014 והעניקו כלפיו ביקורת חיובית. גם במגזין סלייט הפנו כלפי השיר ביקורת חיוביות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.<ref></ref>

== וידאו קליפ ==
האודיו הרשמי של השיר אשר הועלה לערוץ היוטיוב של לנה דל ריי צבר למעלה מ-50 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|8 ביוני 2014
|הזרמת מוזיקה • הורדה דיגיטלית
|אינטרסקופ • פולידור
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים על ניו יורק
קטגוריה:שירים סאטיריים
קטגוריה:סינגלים בהוצאת אינטרסקופ רקורדס
Ultraviolence (שיר)

Ultraviolence (בעברית: אולטרה אלימות) הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, Ultraviolence.<ref></ref> השיר יצא לאור ב-4 ביוני 2014, כסינגל מתוך האלבום וכשיר הנושא מתוכו.

השיר הגיע למקום ה-70 במצעד הבילבורד הוט 100.

== רקע וכתיבה ==
השיר נכתב על ידי לנה דל ריי ביחד עם דניאל הית' והופק על ידי דן אוירבך שהפיק את הסינגל השלישי מתוך האלבום, "Brooklyn Baby". השיר הוא שיר בסגנון הרוק, אשר מאפיין שירים נוספים מתוך האלבום.

בסמוך לצאתו, עלה השיר לרשת הזרמת המדיה ספוטיפיי.<ref></ref> נכון לפברואר 2021 צבר השיר למעלה מ-100 מיליון השמעות בפלטפורמה.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000
|-
!בריטניה (BPI)<ref></ref>
|כסף
|200,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
|-
! scope="col" | מדינה
! scope="col" | תאריך יציאה
! scope="col" | פורמט
! scope="col" | חברת תקליטים
!מקור
|-
!scope="row"|אוסטרליה
|rowspan="7"| 4 ביוני 2014
|rowspan="8"|הורדה דיגיטלית
|rowspan="6"|אינטרסקופ
|
|-
!scope="row"|בלגיה
|
|-
!scope="row"|פינלנד
|
|-
!scope="row"|צרפת
|
|-
!scope="row"|לוקסמבורג
|
|-
!scope="row"|הולנד
| rowspan="2" |
|-
! scope="row"| ארצות הברית
| אינטרסקופ • יוניברסל
|-
! scope="row"| בריטניה
| 18 באוגוסט 2014
| rowspan="2"|פולידור
|
|-
! scope="row"|איטליה
| 3 באוקטובר 2014
|רדיו שירים עכשוויים
|
|}
== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים על אלימות במשפחה
קטגוריה:שירי לפידים
קטגוריה:שירי כסף בממלכה המאוחדת
קטגוריה:שירי פלטינה בארצות הברית
קטגוריה:סינגלים בהוצאת אינטרסקופ רקורדס
לאקין קפה

לאקין קפה (באנגלית: Luckin Coffee, בסינית: 瑞幸咖啡; מבוטא: "רְווִישִׁינג קַא-פֵיי") היא רשת של בתי קפה בסין. החברה נוסדה בבייג'ינג באוקטובר 2017 וזכתה לגידול מטאורי. רוב אתרי החברה הם דוכנים הממלאים הזמנות באתר האינטרנט לאיסוף או משלוח. באפריל 2020 הודיעה החברה כי חקירה פנימית גילתה שסמנכ"ל החברה, ג'יאן ליו, ועוד מספר עובדים של החברה זייפו את נתוני המכירות של החברה בשנת 2019 בהיקף של 2.2 מיליארד יואן (310 מיליון דולר).

== היסטוריה ==
לאקין קפה נוסדה בשנת 2017 על ידי ג'יאה צ'יאן (מכונה במערב "ג'ני") וקיבלה תזרים מזומנים מהיזם הסדרתי הסיני זֶנגיַאו לוּ (מכונה במערב "צ'ארלס"). החברה הושקה עם אסטרטגיה של גידול מהיר, כדי לתפוס נתח נרחב בשוק הקפה הקמעונאי של סין, תוך תכנון לפתוח כמה מאות דוכנים.

ב-1 בינואר 2018, לאקין קפה החלה עם חנויות בבייג'ינג ושנגחאי. ההצלחה הייתה מעל המצופה, כבר תוך חמישה חודשים היו לה 525 חנויות, ותוך שנתיים כבר היו לחברה מעל 2,300 דוכנים בדוחקה את Sturbucks מהמקום השני בסין. במהלך 2018 צדה החברה את עיני המשקיעים הגדולים במשק. היא השלימה גיוס סבב א' של 20 מיליון דולר מחברת ההשקעות הממשלתית הסינגפורית GIC וחתמה בספטמבר על הסכם שיתוף פעולה עם Tencent. בדצמבר סיכמה עם משקיע חדש על השקעה של 200 מיליון דולר.

במאי 2019 הנפיקה מניות בנאסד"ק.

ביולי 2019 הוערך שווי החברה בכ-4.37 מיליארד דולר.

==קישורים חיצוניים==

* 

== הערות שוליים ==

קטגוריה:חברות סיניות הנסחרות בנאסד"ק
קטגוריה:ציטוט עם תסריט בשפה זרה (סינית)
קטגוריה:בתי קפה
קטגוריה:חברות סיניות
פילנדיה

פילנדיה (בספרדית: Filandia) היא עיר ורשות מקומית בחלק הצפוני של מחוז קינדיו, קולומביה.

העיר ממוקמת בצד המערבי של רכס הקורדיירה המרכזית בקולומביה, שהוא חלק מרכס הרי האנדים, 26 ק"מ צפונית לבירה המחוזית ארמניה.

== קישורים חיצוניים ==

* 

==הערות שוליים==

קטגוריה:קולומביה: ערים
קטגוריה:יישובים שהוקמו ב-1878
מוטו (מפלצת)

מוטו (באנגלית: MUTO, ראשי תיבות בעברית: אורגניזם ארצי מאסיבי בלתי-מזוהה) הוא גזע מפלצות-ענק בדיוני שמופיע בסדרת סרטי MonsterVerse. המוטו מתואר כייצור דמוי-זוחל, פרימט או חרק עצום בעל שליטה בחשמל ואנרגיה. המוטו הופיע לראשונה ב-15 במאי 2014, בסרט גודזילה, מבית היוצר של טוהו ואולפני לג'נדרי.

== עיצוב ומראה פיזי ==
עם רכישת זכויות היוצרים של גודזילה, אולפני לג'נדרי החליטו ליצור שתי מפלצות-ענק בתור הנבלים הראשיים. גארט אדוארדס החליט ליצור סיפור שמסביר כי "כאשר היו לטאות-ענק (שגודזילה הוא חלק מהגזע המדובר) ששלטו בכדור הארץ בימי הקדם, היה יצור עצום דמויי חרק המכונה מוטו-פריים, שהרג את רוב הלטאות והחדיר את ביציו לגופתן (דרך הדומה ליתוש שמחדיר את ביציו בביצה)".

אדוארדס ציין כי לקח יותר משנה לעצב את הדמות. אדוארדס וצוות העיצוב קיבלו השראה מהיצורים והמפלצות מהסרטים פארק-היורה, הנוסע השמיני, גברים בחלל וקינג קונג ושיקפו את מה שהפך את המפלצות האלה ואת העיצובים שלהם אייקוניים. בנוסף, המוטו מתוארים כדו-זוויגיים: הנקבה גדולה בהרבה מהזכר בעוד שלזכר יש כנפיים ולנקבה לא.

== כוחות ויכולות ==
למוטו יש הרבה כוח פיזי רב וכך גם סיבולת אך הכוח העיקרי שלהם הוא פליטת קרינה שמשביתה כל מעגל חשמלי. בנוסף לכוחות אלו, המוטו גם חסינים לכל סוג של קרינה מסוכנת, בדומה לגודזילה.

== הופעת המוטו בסרטים ==
=== גודזילה (סרט, 2014) ===
בסרט "גודזילה" הם מתוארים כיצורים גדולים בעלי כנפיים ולסתות ארוכות כטרף הגודזילה אך לבסוף הם נהרגים.

=== גודזילה: מלך המפלצות ===
בסרט מופיעה נקבה נוספת, עם גוף קשיח וגדול יותר. בתחילה היא פועלת לצידו של קינג גידורה, טורף-העל אך בסוף הסרט יחד עם שאר המפלצות היא משתחווה לגודזילה, משום שהפך לאלפא שלה.

== הופעת המוטו בקומיקסים ==
=== גודזילה: אחרי השוק ===
בקומיקס זה, שעלילתו מתרחשת לפני עלילת גודזילה: מלך המפלצות, מופיעה הנקבה של כל הגזע של המוטו: המוטו-פריים. המוטו-פריים היא נקבה גדולה ומסוכנת, ואף גדולה יותר מגודזילה עצמו שגרמה להכחדת רוב הגזע שלו. בקומיקס היא מתוארת עם רגליים שריריות, לסתות עוצמתיות וגב קוצני. לבסוף היא נהרגת בידי גודזילה.

==קישורים חיצוניים==
* – סרטון הסברה ביוטיוב המסביר על המוטו-פריים
<div lang="en" dir="ltr" class="mw-content-ltr">
*
</div>

קטגוריה:גודזילה: דמויות
אדמת מק. רוברטסון

אדמת מק. רוברטסון (באנגלית: Mac. Robertson Land) הוא אזור באנטארקטיקה הנמצא מדרום לחוף שבין מפרץ ויליאם סקורסבי וכף דארנלי.

האזור כולל את הרי הנסיך צ'ארלס.

== היסטוריה ==
=== מקור השם ===
שמו של האזור ניתן לו על ידי משלחת החקר הבריטית, אוסטרלית וניו זילנדית לאנטארקטיקה שחקרה את אנטארקטיקה בין השנים 1931–1929 בפיקודו של סר דאגלס מוסון.

האזור נקרא על שמו של סר מקפרסון רוברטסון ממלבורן שבאוסטרליה, פטרון משלחת החקר.

=== מחקר ===
החל משנת 1965 חקרו אנשי המשלחת האנטארקטית הסובייטית, את הגאולוגיה של הרי הנסיך צ'ארלס. ולימים הקימו את בסיס המחקר תחנת סויוז, בחוף המזרחי של אגם ביוור, שבצפון הרי הנסיך צ'ארלס.

== שם האזור ==
באוסטרליה נקרא האזור רשמית "Mac.Robertson Land" - "אדמת מק. רוברטסון" או "ארץ מק. רוברטסון" (בלי מרווח אחרי הנקודה). בארצות הברית יש רווח אחרי הנקודה בשם הרשמי.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:9257 אדמת מק. רוברטסון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/display_name.cfm?gaz_id=128324 אדמת מק. רוברטסון] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=9257&fid=antgeo_114 תצלום לוויין של האזור]

==הערות שוליים==

*
מק. רוברטסון
מק. רוברטסון
מק. רוברטסון
חיים לוי (מוזיקאי)

250px
חיים לוי () הוא גיטריסט, מפיק מוזיקלי, מלחין, מעבד מוזיקלי וזמר ישראלי.

==ביוגרפיה==
חיים לוי נולד ב-1959 בחיפה, לאביו יעקב שעלה ממרוקו ולאמו בלהה, דור 12 בישראל. למד בבית הספר אליאנס בחיפה ובמשך שנות לימודיו הפיק מוזיקלית את כל אירועי התרבות בבית הספר.

שירת בצה"ל בחטיבת גולני בגדוד 13 כלוחם והשתתף במלחמת לבנון הראשונה.

==קריירה==
מגיל 12 למד בחיפה אצל אפרי אליפז ולאחר השחרור מהצבא למד אצל חיים אסולין באקדמיה למוסיקה ולמחול בירושלים. את השכלתו כמעבד השלים אצל מורים פרטיים לתזמור ולכן עסק בנגינת פלמנקו במשך תקופה מסוימת. בירושלים הכיר את הזמרת רוחמה רז ושימש כמלווה שלה כחמש שנים

ב-1985 הקים עם שותפים חברת הפקות ועבר לתל אביב.

בין השנים 1989 – 1995 עבד עם הזמרת רונית אופיר והמפיק אמנון ברנזון והפיק עבורם את האלבומים "צריך לחזור" (משירי נתן יהונתן), "3000 לירושלים", "על יפי נערים" (אלבום שירי זיכרון לחללי מערכות ישראל), "שירים ממיטב הזמר העברי א'" וקלטת וידאו מצליחה – "שיר ארץ".

ב-1990 הפיק לזמרת רומי הלחמי אלבום מקורי ומיוחד בשם "בערך בגובה רב" שזכה לביקורות מצוינות. מלבד ההפקה המוזיקלית הלחין את כל שירי האלבום. השירים הזכורים: שיר דרך, בערך בגובה רב, יש לפעמים ועוד.

ב-1992 הפיק דיסקים רבים של שירי ילדים.

ב-1993 הקים יחד עם מירן אפשטיין, נגן כלי נשיפה את "צמד נגטיב" שהופיע בהצלחה רבה בישראל ומחוצה לה, וכן הוציא מספר סינגלים לרשתות הרדיו.

בין השנים 1997 – 2005 עבד עם המפיק, זמר ומספר הסיפורים, דודו אלהרר וביחד הופיעו בתיאטרון הבימה עם המופע "אלף שירים ושיר" משירי נעמי שמר ובתיאטרון הקאמרי במופע שירים וסיפורים.

משנת 2000 עוסק חיים לוי בניהול מוזיקלי של להקות זמר נוער ובוגרים וכן בהופעות ושירה בציבור במועדוני זמר.

==חיים אישיים==
התגורר שנים רבות בראשון לציון ומאז 2018 מתגורר בבאר יעקב.
נשוי לאורית ולהם שלושה בנים.

==קישורים חיצוניים==

* 
* 

==הערות שוליים==

קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:מלחינים ישראלים
קטגוריה:גיטריסטים ישראלים
קטגוריה:בוגרי בית הספר אליאנס (חיפה)
קטגוריה:בוגרי האקדמיה למוסיקה ולמחול בירושלים
קטגוריה:באר יעקב: אישים
קטגוריה:ראשון לציון: אישים
קטגוריה:ישראלים שנולדו ב-1959
סרטן על גבו

סרטן על גבו (בהולנדית: Een op zijn rug liggende krab) הוא ציור שמן של וינסנט ואן גוך.

==אודות הציור==
בציור מצויר טבע דומם של סרטן אשר שוכב על גבו על רקע ירוק. מוזיאון ואן גוך מעריך שהעבודה על יצירה זו התרחשה בחודשים אוגוסט עד ספטמבר 1887, ואילו מקורות אחרים מעריכים שהעבודה התרחשה בתחילת 1889. הציור נמצא באוסף הקבוע של מוזיאון ואן גוך באמסטרדם בהולנד .

ייתכן והציור נעשה בהשראת הדפס יפני של סרטן על ידי הוקוסאי שואן גוך ראה במגזין "לה ג'פון ארטיסטיק", שאחיו, תיאו ואן גוך, שלח לו בספטמבר 1888.

בשנת 1889, צייר ואן גוך ציור דומה בשם שני סרטנים, המציג שני סרטנים שאחד מהם שוכב על גבו. יצירה זו מוצגת בגלריה הלאומית בלונדון.
הציור "שני סרטנים" (1889)

==קישורים חיצוניים==

== הערות שוליים ==

קטגוריה:אוספי מוזיאון ואן גוך
קטגוריה:אוספי הגלריה הלאומית (לונדון)
קטגוריה:וינסנט ואן גוך: ציורים
קטגוריה:סרטנאים בתרבות
ג'ון אנדר סראנטס

ג'ון אנדר סראנטס סימון (בספרדית: Jon Ander Serantes Simón; נולד ב-24 באוקטובר 1989) הוא כדורגלן ספרדי המשחק בעמדת השוער ב-UD לוגרונייס מהליגה הספרדית השלישית.

==קריירה==
סראנטס נולד בברקלדו שבחבל הבסקים שבספרד, ושיחק בקבוצות הנוער של סנטוצ'ו, אתלטיק בילבאו וברקלדו.

הוא ערך את הופעת הבכורה שלו בקבוצת בוגרים בשנת 2008 בקבוצת דאוסטו מהליגה הספרדית הרביעית, אליה הושאל מברקלדו. ביוני 2009 חזר סראנטס לברקלדו מההשאלה, ובילה את עונת 2009/2010 ועונת 2010/2011 השוער השני של הקבוצה.

ב-19 בינואר 2011 חתם על חוזה לשנתיים באתלטיק בילבאו ב', שנכנס לתוקף ביולי 2011.

ב-24 ביולי 2013 הושאל על ידי אתלטיק בילבאו לברקלדו לעונה אחת. הוא פתח בהרכב באופן קבוע בכל משחקי הליגה מאז שחזר לברקלדו, וב-24 במאי 2014 שוחרר רשמית מחוזהו באתלטיק בילבאו והפך לשחקן חופשי.

ב-9 ביולי 2014 חתם בדפורטיבו לוגו מהליגה השנייה. ב-1 בספטמבר 2014 הושאל לעונה אחת ללגנס, גם היא מהליגה השנייה. הוא ערך את הופעת הבכורה שלו בקבוצה ב-23 בנובמבר 2014.

הוא סיים את חוזהו בדפורטיבו לוגו ב-2 ביולי 2015, ויום למחרת חתם על חוזה לשנתיים בלגנס.

סראנטס שיחק בכל 42 המשחקים של לגנס בעונת 2015/2016, וסייע לקבוצתו לסיים במקום השני בליגה ולעלות ללה ליגה לראשונה בתולדותיה, 87 שנים בליגות הנמוכות. הוא ספג 34 שערים בלבד ב-42 משחקים, וסיים שני בליגה בשמירה על שער נקי, לאחר שוערה של ז'ירונה איסק בקרה, שזכה בפרס ריקרדו זאמורה של הליגה השנייה.

ב-22 באוגוסט 2016 ערך את הופעת הבכורה שלו בלה ליגה בניצחון קבוצתו 1–0 על סלטה ויגו. בסוף החודש הוא קיבל את תואר "השחקן המצטיין של הלה ליגה" לחודש אוגוסט. זמן קצר לאחר מכן נפצע באורח קשה בברכו ונדחק לספסל עד סוף עונת 2016/2017.

לאחר סיום החוזה שלו בלגנס ב-30 בדצמבר 2018, עזב סראנטס לראשונה את ספרד וחתם באוויספה פוקואוקה מהליגה היפנית השנייה.

בינואר , סראנטס חתם בטנריפה מהליגה הספרדית השנייה. לאחר ששיחק בקבוצה שלושה משחקים בלבד, באוגוסט 2021 עבר ל-UD לוגרונייס מהליגה הספרדית השלישית.

==קישורים חיצוניים==

* [https://www.athletic-club.eus/en/players/1326/serantes פרופיל], באתר הרשמי של אתלטיק בילבאו

==הערות שוליים==

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:שוערי כדורגל בסקים
קטגוריה:כדורגלנים בסקים
קטגוריה:כדורגלני אתלטיק בילבאו
קטגוריה:כדורגלני דפורטיבו לוגו
קטגוריה:כדורגלני לגנס
קטגוריה:כדורגלני טנריפה
קטגוריה:כדורגלני UD לוגרונייס
קטגוריה:ברקלדו: כדורגלנים
קטגוריה:ספרדים שנולדו ב-1989
סימקה 9

סימקה 9 (בצרפתית: Simca 9, קרויה גם: Simca 9 Sport) היא מכונית ספורט בתצורת קופה מתוצרת יצרנית הרכב הצרפתית סימקה שיוצרה בין השנים 1952–1954 בצרפת.

==תצורות==
* 2 דלתות - הרדטופ קופה, יוצרו 96 יחידות.
* 2 דלתות - קבריולה, יוצרו 9 יחידות.

=="סימקה 9"==
* שלדת "סימקה 5" נלקחה מדגם סימקה 8, מכלולים רבים לדגם "סימקה 9" נלקחו מדגם סימקה ארונד ספורט.
* גוף הדגם יוצר על ידי "Figoni et Falaschi" .
* 2 דלתות.
* מנוע קדמי.
* מנוע בנזין.
* סוג הנעה: הנעה אחורית.

== תמונות ==
<gallery mode="packed" heights="140">
קובץ:1954 Simca 9 Sport Figoni & Falaschi.jpg | "סימקה 9", שנת 1954
קובץ:Simca 9 Sport Coupe dutch licence registration AM-20-65 pic2.JPG | "סימקה 9"
קובץ:Simca 9 Sport Coupe dutch licence registration AM-20-65 pic3.JPG | "סימקה 9"
קובץ:1952 Simca 9 Sport by Figoni (16333512590).jpg | "סימקה 9", שנת 1952
קובץ:1952 Simca 9 Sport by Figoni (16520989705).jpg | "סימקה 9", שנת 1952
קובץ:Simca Coupe 9 Sport c.1953-54 (or Coupe de Ville 1955-56) in St.Pol de Leon, Brittany, in May 1981 (16694423688).jpg | "סימקה 9"
</gallery>

==ראו גם==
* סימקה
* סימקה 8
* סימקה אריאן

==קישורים חיצוניים==

* 
* [https://gocar.be/en/classic-car/Simca/9-sport-coupe/details-t4bwvsks סימקה 9 - תמונות] (gocar.be/en/classic-car/Simca/9-sport-coupe)

==הערות שוליים==

9
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1952
קטגוריה:מכוניות צרפתיות
אוסטין 18

אוסטין 18 (באנגלית: Austin 18) היא מכונית סלון מתוצרת יצרנית הרכב הבריטית Austin Motor Company (שם רשמי: The Austin Motor Company Limited) אשר יוצרה בין השנים 1937–1939 בבריטניה.

=="אוסטין 18"==
* דגם "אוסטין 18" הוצג לראשונה ב-14 ביולי 1937.
* 4 דלתות.
* בתא הנוסעים הקדמי והאחורי דלתות רחבות במיוחד.
* "אוסטין 18" נבנה גם לשירות כאמבולנס.
* מנוע קדמי - בלוק מנוע בנוי מברזל יצוק, בוכנות אלומיניום עם משטחים מעובדים, שסתומי צד משופעים.
* מנוע בנזין.
* מנוע קירור מים.
* 1 מאייד.
* מערכת שמן - מסנן צף עבור משאבת שמן ושסתום אנטי גל.
* עמוד ההיגוי תוכנן לאורך מתוצרת "Marles-Weller" בסגנון "Marles steering gear" .

===בסיס גלגלים===

* בסיס גלגלים קצר (2,860 מ"מ) - 5 נוסעים.
* בסיס גלגלים ארוך (3,124 מ"מ) - 7 נוסעים (מושבים אמצעים מתקפלים).

===דגמים===
* "Iver" (אמבולנסים).
* "Windsor" (סלון, 7 מושבים).
* "Norfolk" (סלון, 5 מושבים).

== תמונות ==
<gallery mode="packed" heights="120">
קובץ:Austin 18 registered March 1938 2314cc.jpg | "אוסטין 18", שנת 1938
קובץ:1939 Austin 18 Norfolk Saloon 6094550016.jpg | "אוסטין 18", שנת 1939
קובץ:1937 Austin 18 Windsor 2.5 Rear.jpg | "אוסטין 18", שנת 1937
קובץ:Austin 18 Norfolk Saloon (1938) (20634138245).jpg | "אוסטין 18", שנת 1938
קובץ:1938 Austin 16 6 Norfolk 1.2 4342596045.jpg | "אוסטין 18", שנת 1938
</gallery>
<gallery mode="packed" heights="150">
קובץ:RC 6895 - 1939 Austin Ambulance 3508524420.jpg | "אוסטין 18", שנת 1939 - אמבולנס
קובץ:Austin 18 Six Cylinder Ambulance 1938.jpg | "אוסטין 18", שנת 1938 - אמבולנס
קובץ:Austin 18 Ambulance 5107772190.jpg | "אוסטין 18", - אמבולנס
</gallery>
==ראו גם==
* אוסטין 10
* אוסטין 12
* אוסטין A35

==קישורים חיצוניים==

==הערות שוליים==

קטגוריה:מכוניות סלון
קטגוריה:אמבולנסים
קטגוריה:דגמי מכוניות שהושקו ב-1937
קטגוריה:כלי רכב בריטיים
18
פלוריאנה איסמעילי

פלוריאנה איסמעילי (באנגלית: Florijana Ismaili; 1 בינואר 1995 – 29 ביוני 2019) הייתה כדורגלנית שווייצרית ממוצא אלבני ששיחקה בעמדת החלוצה והקשרית בקבוצת יאנג בויז, בה שימשה גם כקפטנית ובנבחרת שווייץ.

==קריירה==
במרץ 2011 עברה איסמעילי ליאנג בויז. בליגת האלופות לנשים היא כבשה בניצחון קבוצתה 7–0 על גלדיאטור קישינב בחצי הגמר, אך קבוצתה הפסידה בגמר לפורטונה היורינג.

===קריירת נבחרות===
בשנת 2012 שיחקה בנבחרת שווייץ עד גיל 17 באליפות אירופה, והגיעה עם הנבחרת למקום הרביעי.

ב-20 בספטמבר 2012 ערכה את הופעת הבכורה שלה בנבחרת שווייץ עד גיל 19. היא שיחקה 13 משחקים במדי הנבחרת, בהם כבשה 5 שערים.

ב-16 בינואר 2014 ערכה את הופעת הבכורה שלה בנבחרת שווייץ הבוגרת במשחק נגד נבחרת פורטוגל. בשנת 2014 שיחקה עם הנבחרת בגביע קפריסין, בו סיימה במקום העשירי. ב-2015 שיחקה בגביע אלגארבה, בו סיימה הנבחרת במקום השמיני. באותה שנה השתתפה במונדיאל 2015, שהיה הראשון בתולדות נבחרת שווייץ, אך נבחרתה הודחה בשלב שמינית הגמר.

==מותה==
ב-29 ביוני 2019 צללה איסמעילי מסירה מתנפחת ששכרה עם חברותיה באגם קומו הממוקם בלומברדיה שבאיטליה, אך לא חזרה. יום למחרת הוכרזה כנעדרת, והחלו חיפושים אחריה, שכללו שימוש ברובוטים תת-מימיים. ב-2 ביולי 2019 נמצאה גופתה בתחתית האגם, בעומק 204 מטרים, לא רחוק מהנקודה בה יצאה לצלילה.

==קישורים חיצוניים==

* [https://web.archive.org/web/20150326035157/http://www.fcz.ch/de/frauen/erstemannschaft.htm?kategorie_id=1&id=1030 פרופיל], באתר הרשמי של יאנג בויז

==הערות שוליים==

קטגוריה:חלוצות כדורגל
קטגוריה:אישים שנעלמו ואותרו
קטגוריה:הרוגות טביעה
קטגוריה:שווייצרים שנולדו ב-1955
קטגוריה:נפטרות ב-2019
קטגוריה:שווייצרים שנפטרו ב-2019
La La Love (שיר של איווי אדאמו)

La La Love (בעברית: לה לה אהבה) הוא שירה של הזמרת היווניה-קפריסאית איווי אדאמו. השיר נבחר לייצג את קפריסין באירוויזיון 2012. השיר יצא ב-31 בינואר 2012. ב-14 באפריל של אותה שנה, השיר נכלל בגרסה האירופאית של אלבום הבכורה שלה, San Ena Oniro.

== רקע ==
השיר נכתב על ידי אלכס פי, ביורן דיופסטרום, אלכסנדרה זאקה וויקטור סבנסון לתחרות הלאומית של קפריסין לבחירת השיר לאירוויזיון 2012. שם השיר נחשף בנובמבר ביחד עם שני שירים נוספים של הזמרת. תחילה השיר הנבחר היה אמור להיחשף ב-9 בינואר, אך בסופו של דבר הוא נחשף ב-6 בינואר, שלושה ימים קודם לכן.

== באירוויזיון ==
לאחר שאדאמו נבחרה לייצג את קפריסין באירוויזיון 2012, היא בחרה שלושה שירים, כולם מבוצעים על ידיה, כולל את "La La Love".

רשת השידור הקפריסאית CyBC השתמשו בשיטת בחירה פנימית כדי לבחור את נציגם. איוי וחברת ההקלטות שלה, סוני מיוזיק אנטרטיינמנט, בחרו שלושה שירים לשיר בגמר הלאומי לבחירת השיר של קפריסין באירוויזיון 2012, שכולם נכתבו בעיקר על ידי מלחינים זרים. בשלב הגמר, שהתקיים ב-25 בינואר 2012, השיר המנצח ייקבע 50% על ידי הקהל ו50% על ידי השופטים.

בסופו של דבר נבחר "La La Love" לייצג את קפריסין באירוויזיון 2012. בחצי הגמר סיים במקום השביעי עם 91 נקודות ובגמר במקום ה-16 עם 65 נקודות.

הקליפ הרשמי של השיר מבוסס על הסיפור של שלגיה.
<br />

== ביקורות ==
השיר קיבל ביקורות חיוביות בעיקר ממבקרים ונחשב לאחד המועדפים של אירוויזיון 2012. המבקרים אמרו שהשיר מזכיר את השיר "On The Floor" של ג'ניפר לופז ולהיטי דאנס של הזמרת אינה ושל אמנים נוספים.
== קישורים חיצוניים ==

== הערות שוליים ==

קטגוריה:שירי אירוויזיון 2012
קטגוריה:שירי קפריסין באירוויזיון
סימקה 6

סימקה 6 (בצרפתית: Simca 6) היא מכונית מיני מתוצרת יצרנית הרכב הצרפתית סימקה שיוצרה בין השנים 1947 – 1950 בצרפת.

=="סימקה 6"==

"סימקה 6", היא שינוי גרסה של סימקה 5, נבנתה (ברישיון) על בסיס דגם פיאט 500 טופולינו מתוצרת פיאט האיטלקית.
* 2 דלתות.
* מנוע קדמי.
* מנוע בנזין.
* מנוע מתוצרת פיאט.
* סוג הנעה: הנעה אחורית.
* בדגם המסחרי - 250 ק"ג מטען.

===תצורות===
* סדאן-קופה.
* קבריולה.
* מסחרית.

== תמונות ==
<gallery mode="packed" heights="120">
קובץ: 1946 Simca Six.JPG| "סימקה 6"
קובץ:Simca 6.jpg| "סימקה 6"
קובץ:Kampen411.JPG| "סימקה 6" - קבריולה
קובץ:Simca - 6 - 1948 (M.A.R.C.).jpg | "סימקה 6", שנת 1948
קובץ:Simca 6 & Renault Juvaquatre Camionnette (29799617850).jpg | "סימקה 6" (מימין), רנו ז'יוואקאטר (משמאל)
</gallery>

==ראו גם==
* סימקה
* פיאט 500 טופולינו
* סימקה 5

==קישורים חיצוניים==

* (דגם מסחרי)
* 
* 

==הערות שוליים==

6
קטגוריה:מכוניות מיני
קטגוריה:מכוניות קבריולה
קטגוריה:מכוניות מסחריות
קטגוריה:דגמי מכוניות שהושקו ב-1947
קטגוריה:מכוניות צרפתיות
אנרכיה פוסט-שמאלנית

אנרכיה פוסט-שמאלנית (באנגלית: Post-left anarchy) היא זרם חדש יחסית בהגות האנרכיסטית המקדם ביקורת של הקשר בין אנרכיזם לשמאל הפוליטי באופן מסורתי. ישנם פוסט-שמאלנים המחפשים מפלט מגבולות של אידאולוגיה באופן כללי ובה בעת הצגת ביקורת על ארגונים ומוסר. אנרכיה פוסט שמאלנית מושפעת מעבודתו של מקס שטירנר ועל ידי ארגון Situationist International, המתמקדים בהתקוממות אזרחית אלימה ודחייה של הארגון החברתי של השמאל.

== ראו גם ==
* אנרכו-סינדיקליזם
* אקו-אנרכיזם
* פוסט-סטרוקטורליזם

== לקריאה נוספת ==
* 

== הערות שוליים ==

קטגוריה:אנרכיזם
קטגוריה:שמאל רדיקלי
פול סארביינז

פול ספיירוס סארביינז (באנגלית: Paul Spyros Sarbanes; 3 בפברואר 1933 – 6 בדצמבר 2020) היה פוליטיקאי אמריקאי, שכיהן כחבר הסנאט של ארצות הברית מטעם מדינת מרילנד במשך שלושים שנה בשנים 1977–2007, וקודם לכן כחבר בית הנבחרים של ארצות הברית מטעם מחוז הקונגרס השלישי של מרילנד ומחוז הקונגרס הרביעי. לסארביינז תקופת הכהונה הארוכה ביותר בסנאט מטעם מרילנד עד שברברה מיקולסקי שברה שיא זה ביום אחד בלבד, כאשר כהונתה הסתיימה ב-3 בינואר 2017.

== ביוגרפיה ==
פול סארביינז נולד בחוף המזרחי של מרילנד, בעיר סולסברי. הוריו היו יוונים, מאטינה (לבית ציגוניס) וספיירוס פ. סארביינז, שהיגרו לארצות הברית מלאקוניה שביוון, ובבעלותם הייתה מסעדה. אחרי שסיים את לימודיו בתיכון ויקומיקו בסולסברי החל ללמוד באוניברסיטת פרינסטון וב-1954 קיבל תואר ראשון. אחרי שזכה במלגת רודס החל ללמוד בבייליול קולג' באוניברסיטת אוקספורד שבאנגליה, וב-1957 סיים את לימודיו שם לתואר ראשון. סארביינז שב לארצות הברית ולמד בבית הספר הרווארד למשפטים.

לאחר שסיים את לימודיו הגבוהים ב-1960, התמחה אצל השופט הפדרלי מוריס איימס סופר ואחר כך החל לעבוד בשני משרדי עורכי דין בבולטימור. ביוני אותה שנה נישא סארייבנס לקריסטין דנבר מברייטון, ולהם שלושה ילדים ושבעה נכדים. רעייתו הלכה לעולמה אחרי מאבק במחלת הסרטן ב-22 במרץ 2009. בנו ג'ון נבחר ב-2006 אל בית הנבחרים כנציג מחוז הקונגרס השלישי של מרילנד, והוא ממשיך לייצג אותו גם בקונגרס ה-116 של ארצות הברית.

ב-1966 נבחר אל בית הנבחרים של מרילנד. במשך ארבע שנות כהונתו כנציג אנאפוליס בבית הנבחרים של המדינה, היה חבר בוועדת המשפט ובוועדת הדרכים והמשאבים. ב-1970 נבחר אל בית הנבחרים האמריקאי מטעם מחוז הקונגרס הרביעי של מרילנד. בבחירות הבאות לבית הנבחרים שנערכו ב-1972 נבחר שוב לבית הנבחרים אך הפעם כנציג מחוז הקונגרס השלישי - שבשטחו תחומות הערים רוקוויל, בולטימור ואזורי מטרופולין מרכזיים אחרים. באוגוסט 1974 נבחר בידי עמיתיו לסיעה הדמוקרטית בבית הנבחרים להציג את הסעיף של הראשון של הליך ההדחה נגד נשיא ארצות הברית ריצ'רד ניקסון באשמת שיבוש מהלכי משפט.

בשלהי 1976 נבחר סארביינז לראשונה לסנאט של ארצות הברית ונבחר מחדש אחת לשש שנים עד ל-2000. ב-1981 היה למבקר תדיר של תקציבים צבאיים. למרות זאת, במאי אותה שנה הוא הצביע בעד אישור הצעת חוק של ממשל רונלד רייגן בדבר תקצוב הכוחות המזוינים של ארצות הברית בסך 136.5 מיליארד דולר אמריקני. ב-11 במרץ 2005 הודיע במסיבת עיתונאים שכינס על החלטתו שלא להציג את מועמדותו לסנאט לקראת הבחירות לסנאט שייערכו ב-2006. עמיתיו של סארביינז בסנאט גרסו כי הסיבה לפרישתו מהסנאט נבעה מתוצאה מתסכולו על כך שלא היו לו תפקיד הנהגתי בסיעה הדמוקרטית. כאשר הקונגרס ה-110 התכנס ב-2007 הוחלף בבן קרדין.

נפטר ב-6 בדצמבר 2020.

== ראו גם ==
* חוק סארביינז-אוקסלי

== קישורים חיצוניים ==

* 

== הערות שוליים ==

קטגוריה:עורכי דין אמריקאים
קטגוריה:בוגרי אוניברסיטת פרינסטון
קטגוריה:בוגרי בית הספר למשפטים באוניברסיטת הרווארד
קטגוריה:בוגרי אוניברסיטת אוקספורד
קטגוריה:חברי האספה הכללית של מרילנד
קטגוריה:חברי בית הנבחרים של ארצות הברית ממרילנד
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים ממוצא יווני
קטגוריה:אמריקאים שנולדו ב-1933
קטגוריה:אמריקאים שנפטרו ב-2020
דואו קנאזאווה-אדמוני

דואו קנאזאווה-אדמוני הוא דואו פסנתר אשר נוסד על ידי צמד הפסנתרים היפני-ישראלי, טמי קנאזאווה ויובל אדמוני (Tami Kanazawa and Yuval Admony).
== היסטוריה ==
הדואו נוסד בשנת 1996, בבאנף סנטר קנדה, ומאז הופיע במדינות רבות, הקליט מספר דיסקים וזכה בפרסים נחשבים בתחומם.

ההרכב הופיע באולמות ידועים כגון קרנגי הול, תיאטרון ארג'נטינה, היכל קזלס , תיאטרון הפילהרמונית של אודסה , היכל איזומי ועוד.

קנאזאווה ואדמוני הופיעו במגוון פסטיבלים עולמיים: פסטיבל האביב בבודפשט, פסטיבל פסיפיק-רים בקנדה, פסטיבל דואו הפסנתר בבאד-הרנלאב שבגרמניה, פסטיבל אודסה, פסטיבל מלחיני אסיה, פסטיבל ישראל ופסטיבל פליציה בלומנטל למוזיקה בת"א.

הדואו הקליט למגוון תחנות רדיו: תאגיד השידור של יפן, CBC קנדה, רדיו ורשה וקול המוזיקה. הדואו גם יזם ב-2003 פסטיבל ישראלי של דואו פסנתר במשכן לאמנויות הבמה, תיאטרון ירושלים ומרכז סוזן דלל.

כיום הדואו מלמד בבית הספר למוזיקה ע"ש בוכמן-מהטה, בכיתות אמן שונות כדוגמת תל-חי, ושופט בתחרויות שונות.

==פרסים==

מקום ראשון בתחרויות הבאות:
*התחרות ה-5 לדואו-פסנתר בטוקיו יפן (2000)
*התחרות ה-12 לדואו-פסנתר ברומא, איטליה (2001),
*תחרות IBLA לשנת 2002 
*תחרות יהודי מנוחין באוסקה, יפן (2005)
*תחרות גריג בברגן, נורווגיה (2008)

==קישורים חיצוניים==

==הערות שוליים==

קטגוריה:הרכבים קאמריים ישראליים
קטגוריה:מוזיקאים ישראלים
קטגוריה:פסנתרנים ישראלים
קטגוריה:פסנתרניות ישראליות
קטגוריה:צמדים מוזיקליים ישראלים
ציקלון ציקלונט

ציקלון ציקלונט (בגרמנית: Cyklon Cyklonette) היה רכב פתוח בתצורת תלת אופן מתוצרת יצרנית כלי הרכב (אופנועים, תלת-אופן ומכוניות 4 גלגלים) הגרמנית Cyklon (שם רשמי: Cyklon Maschinenfabrik GmbH) אשר יוצר בין השנים 1902–1923.

==היסטוריה==
ה-"ציקלון ציקלונט" בעל שלושה גלגלים. בחזית גלגל אחד כדי לנווט, ולספק הנעה ממנוע 1 צילינדרים 450 סמ"ק המפיק 3.5 כ"ס, רכוב ישירות, בדגמים הראשונים. המנוע מוקם מעל הגלגל הקדמי, והיה בעל הנעה קדמית. ה-"ציקלון ציקלונט" נבנה עם 2 מושבים במקביל.

הדגם נבנה ללא תיבת הילוכים, היה מונע על ידי חגורה, מאוחר יותר על שרשרת מתוצרת "רולר", שהניעה את הגלגל הקדמי. מנוף ארוך עם כבל מצערת והתאמת הצתה שימש כדי לנווט את הרכב.

דגמים מאוחרים יותר היו מצוידים במנוע 2 צילינדרים, 750-1,290 סמ"ק שהפיקו 10 כ"ס. יוצרו דגמים שונים עם שניים או ארבעה מושבים, 2-4 דלתות.

משנת 1920 ייצר היצרן דגמים בעלי 4 גלגלים.

== תמונות ==
<gallery mode="packed" heights="140">
קובץ:1904 Cyklonette - Deutsches Museum Verkehrszentrum.JPG | "ציקלון ציקלונט", שנת 1904
קובץ:1904 Cyklonette von oben gesehen - Deutsches Museum Verkehrszentrum.JPG | "ציקלון ציקלונט", שנת 1904
קובץ:Cyklon 1904.JPG | "ציקלון ציקלונט", שנת 1904
</gallery>
<gallery mode="packed" heights="120">
קובץ:Emblem Cyklon.JPG | לוגו היצרן
</gallery>

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-1902
קטגוריה:מכוניות תלת אופן
קטגוריה:מכוניות קבריולה
קטגוריה:כלי רכב גרמניים
ברכה אביגד

ברכה אביגד (1919 - 25 בספטמבר 2016) הייתה ציירת ישראלית, הידועה בציורי הפרחים שלה.

==ביוגרפיה==
ברכה אביגד נולדה בשנת 1919 בלייפאיה שבלטביה בשם ביאטריקס גוטמן. בשנת 1919–1920 היגרה משפחתה לדרמשטט, גרמניה. כבר בנעוריה החלה לעסוק בציור. באותה עת הייתה פעילה במסגרת תנועת-הנוער ציונית. בשנת 1935 עלתה לארץ-ישראל במסגרת "עליית הנוער" והתיישבה בתל-חי. בשנת 1937 החלה ללמוד ב"בצלאל החדש". בשנת 1941 נישאה למאיר (קורט) לוי. בשנות ה-50 התגוררה בחיפה. את השם "אביגד" אימצה לאחר מותו של בנה - גד. עיקר יצירתה של אביגד הייתה בתחום הציור הבוטני. היא הרבתה לצייר את פרחי הבר של ישראל. במהלך שנות ה-60 של המאה ה-20 התפרסמה יצירתה כחלק מפרויקט שימור פרחי הבר של החברה להגנת הטבע. במהלך השנים פרסמה מספר ספרים המציגים את רישומיה. עיזבונה האמנותי נתרם לגן הבוטני של האוניברסיטה העברית בהר הצופים. בשנת 2001 פרסמה את ספרה האוטוביוגרפי "סיפור על מרחקים קרובים". בשנותיה האחרונות התגוררה בקריית טבעון.

==השכלה==
*1940-1937 בית הספר בצלאל החדש לאומנות ולאמנות, ירושלים
*ציור אצל יעקב שטיינהרדט, ירושלים

== לקריאה נוספת ==

* ברכה אביגד, סיפור על מרחקים קרובים : אוטוביוגרפיה, 2011

== קישורים חיצוניים ==
* 
* [https://merhav.nli.org.il/permalink/f/hoeush/NNL_Ephemera21183057820005171 פרחי בר מוגנים], כרזה עם ציורים של ברכה אביגד (1968) באתר הספרייה הלאומית.
* [https://museum.imj.org.il/artcenter/newsite/he/?artist=אביגד,%20ברכה&list=א ברכה אביגד] באתר מרכז המידע לאמנות ישראל במוזיאון ישראל.
* 
* [https://youtu.be/B_eayRVizpA ברכה אביגד - ציירת שמירת הטבע], ראיון במסגרת תערוכה במוזיאון בית אורי ורמי נחושתן.
* [https://prrozza.com/2017/02/01/77-ראיון-אחרון-עם-ברכה/ ראיון אחרון עם ברכה] מאת אורי רוזנברג באתר נושנות.
* [https://botanic-garden.huji.ac.il/ברכה-אביגד ברכה אביגד] באתר הגן הבוטני של האוניברסיטה העברית בהר הצופים.

קטגוריה:ציירות ישראליות
קטגוריה:ציירים ישראלים
קטגוריה:נשות העלייה הרביעית
קטגוריה:אנשי העלייה הרביעית
קטגוריה:עולות בעליית הנוער
קטגוריה:עולים בעליית הנוער
קטגוריה:קריית טבעון: אישים
קטגוריה:ישראליות ילידות לטביה
קטגוריה:ישראלים ילידי לטביה
קטגוריה:בוגרות בית הספר בצלאל החדש לאומנות ולאמנות
קטגוריה:בוגרי בית הספר בצלאל החדש לאומנות ולאמנות
קטגוריה:מאיירים בוטניים
קטגוריה:ישראליות שנולדו ב-1919
קטגוריה:ישראלים שנולדו ב-1919
קטגוריה:ישראליות שנפטרו ב-2016
קטגוריה:ישראלים שנפטרו ב-2016
Shades of Cool

Shades of Cool הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, Ultraviolence.<ref name=":0"></ref> השיר יצא לאור ב-26 במאי 2014, כסינגל מתוך האלבום, על ידי חברת התקליטים אינטרסקופ רקורדס.

השיר הגיע למקום ה-71 במצעד הבילבורד הוט 100.

== רקע וכתיבה ==
השיר נכתב על ידי לנה דל ריי ביחד עם ריק נואלס אשר כתב עמה את "West Coast", "" ו-"High by the Beach". השיר הוא שיר בסגנון הבלוז רוק, אשר מאפיין שירים נוספים מתוך האלבום, Ultraviolence.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
|-
! scope="col" | אזור
! scope="col" | תאריך יציאה
! scope="col" | פורמט
! scope="col" | חברת תקליטים
!מקור
|-
! scope="row"| בלגיה
|rowspan="7"| 26 במאי 2014
|rowspan="7"|הורדה דיגיטלית
|rowspan="6"|יוניברסל
|style="text-align:center;"|
|-
! scope="row"| צרפת
|style="text-align:center;"|
|-
! scope="row"| לוקסמבורג
|style="text-align:center;"|
|-
! scope="row"| פורטוגל
|style="text-align:center;"|
|-
! scope="row"| ספרד
|style="text-align:center;"|
|-
! scope="row"| שווייץ
|style="text-align:center;"|
|-
! scope="row"| ארצות הברית
|אינטרסקופ
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:וידאו קליפים שבוימו על ידי ג'ייק נאוה
קטגוריה:בלדות רוק
קטגוריה:סינגלים בהוצאת אינטרסקופ רקורדס
אולפנת דולב

שער האולפנה
נדנדה בחצר
אולפנת דולב היא פנימייה, ובית ספר חינוך מיוחד (חטיבת ביניים ותיכון) לנערות בסיכון וקשיים רגשיים, האולפנה ממוקמת בדולב שבמטה בנימין ומשתייכת לרשת "בתי דולב לנוער".

==רקע==
אולפנת דולב (נוסדה בשנת ה'תשמ"ז, 1987) היא פנימייה טיפולית ופוסט אשפוזית לנערות דתיות בגילאי 12 עד 21 בפיקוח משרד הרווחה ופנימייה טיפולית בפיקוח עליית הנוער. הנערות לומדות באולפנה בבית ספר מוכר ורשמי לחינוך מיוחד כוללני בפיקוח משרד החינוך. הנערות מאופיינות בעיקר עם קשיים לימודיים חברתיים התנהגותיים רגשיים ולעיתים אף נפשיים.

האולפנה הוקמה על ידי מקימי היישוב דולב.

לאולפנה מגיעות מכל הארץ נערות המופנות על ידי שירותי הרווחה ועליית הנוער.

המודל המשפחתי מהווה את אחת מאבני היסוד של האולפנה. התלמידות מתגוררות ב"משפחתונים",

באולפנה קיימות ארבע מסגרות:
# פנימייה פוסט אשפוזית בפיקוח אגף ילד ונוער משרד הרווחה
# פנימייה טיפולית בפיקוח אגף ילד ונוער משרד הרווחה.
# פנימייה טיפולית בפיקוח האגף לחינוך התיישבותי- עליית הנוער, משרד החינוך
# בית ספר לחינוך מיוחד כוללני, מוכר ורשמי בפיקוח משרד החינוך, אשר נותן מענה לימודי חינוכי וטיפולי לכלל החניכות.

==מגמות ותוכניות לימודים ייחודיות==
* טיפוח החן והיופי – עיצוב שיער ואמנות האיפור
* מלונאות (בישול ואפיה)
* נגריה
* נפחות
* פיתוח קול
* אומנות
* כלביה
* שיאצו
* גאוגרפיה
* תזונה

==תוכנית שלושת השלבים==
באולפנת דולב פותחה בשיתוף גף מו"פ ומינהל טכנולוגיה של משרד החינוך תוכנית ואפליקציה בת שלושה שלבים להגברת העצמאות והאחריות של כל תלמידה. כאשר בשלב הראשון התלמידה נזקקת להגנה צמודה ובשלב השלישי התלמידה עצמאית, אחראית ותורמת. בתוכנית מתקיים אחת לשבוע שיח של איש צוות עם התלמידה לקביעת יעד אישי שבועי ומשוב על השבוע ועל העמידה ביעדים.

==פרסים==
*פרס החינוך הארצי לשנת תשע"ג
* פרס יו"ר הכנסת לשנת תשע"ה
* פרס מינהל החינוך הדתי לשנת תשס"ז
* פרס ארגון המורים לשנת תשע"ב
* פרס חינוך ישראלי לשנת תשע"ו

==קישורים חיצוניים==

* [http://www.uldolev.jedu.org.il/BRPortal/br/P100.jsp אתר אולפנת דולב]
* [https://dolevhomes.org.il/en/home/ אתר רשת בתי דולב]
* [https://www.youtube.com/watch?v=JWTG2UVtnXI סרטון על אולפנת דולב]
* [https://www.youtube.com/watch?v=WcDeWPGK6hA מנהל האולפנה על האולפנה]
* [https://www.inn.co.il/News/News.aspx/304180 ריאיון עם מנהל האולפנה - עיתון בשבע]
* [https://binyamin.org.il/newspaper/?parent=4738 לבנות לתלמידות זהות עצמית - ארץ בנימין גיליון 337 יוני 2007]
* 

==הערות שוליים==

קטגוריה:מועצה אזורית מטה בנימין: חינוך
דולב
רודריגו גואש

רודריגו סילבה דה גואש (בפורטוגזית: Rodrygo Silva de Goes; נולד ב-9 בינואר 2001), המוכר כ"רודריגו", הוא כדורגלן ברזילאי המשחק בעמדת החלוץ בריאל מדריד ובנבחרת ברזיל.

==קריירת מועדונים==
===סנטוס===
ב-21 ביולי 2017 רודריגו חתם על החוזה המקצועי הראשון שלו בסנטוס.
ב-4 בפברואר באותה השנה ערך את הופעת הבכורה שלו בסנטוס נגד אתלטיקו מיניירו בניצחון 1–3. ב-25 בינואר 2018 כבש שער בכורה בניצחון 1–3 על פונטה פרטה.

===ריאל מדריד===
ב-15 ביוני 2018 הגיעו ריאל מדריד וסנטוס להסכם על רכישת רודריגו תמורת 45 מיליון אירו. רודריגו הוצג בשורות הלבנים שנה לאחר מכן, ב-18 ביוני 2019.

ב-25 בספטמבר 2019 הבקיע את שער הבכורה הרשמי שלו בריאל מדריד במשחק הליגה מול אוססונה בדקה ה-72.

ב-6 בנובמבר 2019 כבש את השלושער הראשון שלו במדי ריאל מדריד, בניצחון 0–6 על גלאטסראיי בליגת האלופות. בעקבות השלושער הפך לשחקן השני הכי צעיר במדי ריאל מדריד שכובש שלושער (אחרי ראול גונזלס).

=== נבחרת ברזיל ===
ב-15 בנובמבר 2019 ערך רודריגו את הופעת הבכורה שלו בנבחרת בהפסד 0–1 לנבחרת ארגנטינה.

נכלל בסגל נבחרת ברזיל לטורניר מונדיאל 2022.

נכלל בסגל נבחרת ברזיל לטורניר קופה אמריקה 2024.

==חיים אישיים==
אביו של רודריגו, אריק באטיסטה דה גואש, הוא כדורגלן עבר אשר שיחק כמגן ימני במספר רמות של הכדורגל הברזילאי, והגבוהה שבהן היא סריה B. 

רודריגו והקוסמטרית הברזילאית פמלה כריסטינה קוסטה קיבלו את פניהם של בנים תאומים בפברואר 2022. 

רודריגו מגדיר עצמו כנוצרי 

==תארים==
;סנטוס
* אליפות סאו פאולו בכדורגל: 2018

;ריאל מדריד
* הסופר קאפ הספרדי: 2020, 2021/2022
* אליפות ספרד: 2019/2020, 2021/2022, 2023/2024
* ליגת האלופות: 2021/2022, 2024/2023
* הסופר קאפ האירופי: 2022, 2024
אליפות העולם לקבוצות: 2023

==קישורים חיצוניים==

*[https://www.realmadrid.com/en/football/squad/rodrygo-goes Real Madrid profile]

==הערות שוליים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני סנטוס
קטגוריה:כדורגלני ריאל מדריד
קטגוריה:כדורגלני נבחרת ברזיל
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ברזילאים בספרד
קטגוריה:ברזילאים שנולדו ב-2001
פדרו מורנס

פדרו מורנס (בספרדית: Pedro de Morenés y Álvarez de Eulate; נולד ב-17 בספטמבר 1948) הוא פוליטיקאי ספרדי שכיהן כשר הביטחון של ספרד וכיהן כשגריר ספרד בארצות הברית עד לשנת 2018.

==חייו==
פדרו מורנס נולד ב-17 בספטמבר 1948 בלאס ארנס שבביסקייה לחוסה מריה ודונה אנה, אביו חוסה, הוא בן למשפחת אצולה ספרדית. הוא למד משפטים באוניברסיטת נברה שבפמפלונה והמשיך ללימודי מינהל עסקים באוניברסיטת דיוסטו. יש לו תואר שני בניהול ספינות ובכלכלה ממכון ברמן לספינות וכלכלה.

בשנת 1979 פדרו מורנס התחיל לעבוד כעורך דין בחברה פרטית ובשנת 1991 החל לעבוד במשרד ממשלתי. בשנת 1994 הוא מונה למנהל תחום בניית ספינות במכון הלאומי לתעשייה. בשנת 1996 הוא הועבר למשרד ההגנה ובשנת 2000 למשרד הפנים.

בשנת 2009 הוא התחיל לעבוד בתפקידי ניהול במערכת תעשיות ביטחוניות הספרדית. בדצמבר 2011 הוא מונה לשר ההגנה.

לאחר סיום כהונת שר, בשנת 2017 פדרו מורנס מונה לשגריר ספרד בארצות הברית כיהן בתפקיד זה עד לספטמבר 2018.

==קישורים חיצוניים==

* [https://web.archive.org/web/20120710131229/http://www.defensa.gob.es/en/organizacion/quien/personalidades/ministro-Defensa-Pedro-Morenes.html קורות חיים]

קטגוריה:קצרמר דיפלומטים
קטגוריה:פוליטיקאים ספרדים
קטגוריה:שרי ההגנה של ספרד
קטגוריה:שגרירי ספרד
קטגוריה:שגרירים בארצות הברית
קטגוריה:ספרדים שנולדו ב-1948
רולינג סטון טופ 200

הרולינג סטון]]
רולינג סטון טופ 200 (באנגלית: Rolling Stone Top 200) היה מצעד אלבומים אמריקאי, שהתפרסם מדי שבוע על ידי מגזין הרולינג סטון. מצעד האלבומים הסתמך על מכירות פיזיות ודיגיטליות, תוך הסתמכות על נתוני הזרמת מדיה (הן של האלבום והן של השירים באלבום).

בשונה ממצעד הבילבורד 200 והבילבורד הוט 100, מצעד זה לא הסתמך על נתוני רדיו. מצעד האלבומים פורסם לראשונה ב-2 ביולי 2019. האלבום הראשון אשר כבש את פסגת המצעד היה Help Us Stranger, של הלהקה האמריקאית, הראקונטורס. המצעד, כמו גם שאר המצעדים שהופעלו על ידי רולינג סטון, הופסקו להתפרסם ב-28 באוקטובר 2021.<ref name=":0" />

== רקע ==
{| id="toc" class="toc" align=center summary="Contents"
|-
| align="center" | 2019 • 2020 • 2021
|}
במאי 2019, נודע כי מגזין הרולינג סטון יתחרה עם מצעד האלבומים המוכר בילבורד 200, ויפרסם גם כן מצעד שבועי הכולל בתוכו 200 אלבומים שונים. מצעד האלבומים התבסס על מידע אשר נאסף על ידי החברה אלפא דטה. לאחר שלוש שנים בהם פורסם המצעד באופן קבוע ביום שישי, הוחלט להפסיק אותו ואת שאר מצעדי הרולינג סטון לאלתר, כשהאחרון פורסם ב-28 באוקטובר 2021.<ref name=":0"></ref>

האלבום האחרון שהגיע למקום הראשון ברולינג סטון טופ 200 היה Certified Lover Boy של דרייק, שעשה זאת עם מכירות של למעלה מ-63,000 עותקים בשבוע השמיני ליציאתו.<ref></ref>

== ראו גם ==
*רולינג סטון טופ 100
*בילבורד 200

== קישורים חיצוניים ==
* 

== הערות שוליים ==

קטגוריה:מצעדי הרולינג סטון
רולינג סטון טופ 100

הרולינג סטון]]
רולינג סטון טופ 100 (באנגלית: Rolling Stone Top 100) היה מצעד שירים אמריקאי, שהתפרסם מדי שבוע על ידי מגזין הרולינג סטון. מצעד השירים הסתמך על מכירות שירים דיגיטליות, תוך הסתמכות על הזרמות מדיה מרשתות סטרימינג שונות. בנוסף לכך, המצעד לא הסתמך על נתוני רדיו, בשונה ממצעד הבילבורד הוט 100.

השיר הראשון שהגיע למקום הראשון ברולינג סטון טופ 100 היה "Old Town Road" של הראפר האמריקאי ליל נאז X.

המצעד, כמו גם שאר המצעדים שהופעלו על ידי רולינג סטון, הופסקו להתפרסם ב-28 באוקטובר 2021.<ref name=":0" />

== רקע ==
{| id="toc" class="toc" align=center summary="Contents"
|-
| align="center" | 2019 • 2020 • 2021
|}
בתחילת חודש יולי 2019 השיק מגזין הרולינג סטון את המצעד במטרה להתחרות עם מצעד השירים המוכר בילבורד הוט 100. המצעד השבועי כולל בתוכו 100 שירים שונים. מצעד הפזמונים מתבסס על מידע אשר נאסף על ידי החברה אלפא דטה. לאחר שלוש שנים בהם פורסם המצעד באופן קבוע ביום שישי, הוחלט להפסיק אותו ואת שאר מצעדי הרולינג סטון לאלתר, כשהאחרון פורסם ב-28 באוקטובר 2021.<ref name=":0"></ref>

השיר האחרון שהגיע למקום הראשון ברולינג סטון טופ 100 היה "Easy on Me" של אדל, שעשה זאת עם מכירות של למעלה מ-400,000 עותקים בשבוע בכורתו.<ref></ref>

== ראו גם ==
* רולינג סטון טופ 200
*בילבורד הוט 100

== קישורים חיצוניים ==
* 

== הערות שוליים ==

קטגוריה:מצעדי הרולינג סטון
ג'ון כריספינסון

ג'ון כריספינסון (בשוודית: John Chrispinsson; 13 בדצמבר 1956 – 3 באפריל 2017) היה עיתונאי ומגיש טלוויזיה שוודי.

==ביוגרפיה==
כריספינסון נולד בסטוקהולם.

בתחילת עבודתו הוא הועסק במערכת העיתון "Expressen" וב-Sveriges Radio, הרדיו הציבורי של שוודיה.

ב-1988 החל לעבוד ב-SVT, רשות השידורים השוודית שם הגיש את תוכנית הבידור "Svepet" עד 1990.

הוא הנחה את מלודיפסטיבלן 1989 ביחד עם מלכת היופי איבון רידינג.

ב-1991 הגיש את תוכנית האירוח Caramba!.

ב-1993 הנחה את האירוויזיון לרוקדים צעירים ביחד עם אנלי אלהנקו.

ב-1995 הופיע בסרט "En på miljonen"

הוא הגיש את התוכנית "Röda rummet" שעסקה בתחום הספרות ובמסגרתה נערכה הצבעה של הרומנים הטובים ביותר של שוודיה שנכתבו במאה ה-20.

מ-2001 ועד 2011 הוא הגיש שידורים מתוך אירועי הענקת פרסי נובל בסטוקהולם.

ב-2011 קיבל מדליה מטעם האקדמיה השוודית המלכותית לאותיות, עתיקות ועתיקות.

הוא פרסם מספר ספרים שכתב, ספריו עסקו בין היתר בהיסטוריה של שוודיה.

ב-3 באפריל 2017 נפטר כריספינסון.

==קישורים חיצוניים==

* 
* [http://gamla.hbl.fi/livsstil/2011-11-13/det-ar-dumt-att-glomma-historien כתבה] באתר gamla 

קטגוריה:עיתונאים שוודים
קטגוריה:מנחי טלוויזיה שוודים
קטגוריה:שוודים שנולדו ב-1956
קטגוריה:שוודים שנפטרו ב-2017
הגופים הדדיים

הגופים הדדיים או הגופים הפטמתיים או הממילריים (באנגלית: Mammillary body) הם זוג גופים קטנים ומעוגלים הממוקמים על פני השטח התחתונים של ההיפותלמוס, במוח הביניים שבמערכת העצבים המרכזית. הגופים מהווים חלק מהמערכת הלימבית - הם מחוברים לקצהו של הפורניקס, אשר מעביר אליהם אותות עצביים מההיפוקמפוס ומהאמיגדלה ומהם המידע מועבר אל הגרעינים השונים בהיפותלמוס. לגופים ככל הנראה תפקיד משמעותי ביצירת הזיכרון. הגופים כוללים שתי קבוצות של גרעינים - הגרעינים המרכזיים והגרעינים הצדיים. נוירואנטומיסטים שונים סיווגו את הגופים הדדיים כחלק אינטגרלי ממבנה ההיפותלמוס. אנטומיסטים מוקדמים חשבו את צורתם לצורה של פטמה - ומכאן שמם.

לגופים הדדיים תפקיד משמעותי ביצירת זיכרון אירועי, וזאת בשל היותם גורם המקשר בין התלמוס וההיפוקמפוס. כמו כן, בניסוי שנערך בעכברים עם פגיעות יזומות בגרעין המרכזי של הגופים הדדיים, נמצאו נזקים ופערים בזיכרון המרחבי.

נזק לגופים הדדיים הנגרם ממחסור בתיאמין עלול להוות פתוגנזה לתסמונת ורניקה-קורסקוף (קיומן במקביל של תסמונת ורניקה ותסמונת קורסקוף). אחד התסמינים העיקריים של התסמונת הוא אמנזיה אנטרוגרדית, מה שמצביע על חשיבותם של הגופים הדדיים בתהליכי הזיכרון השונים. כמו כן, ניוון של הגופים הדדיים הוא תסמין של מחלות אחרות - ציסטה קולואידית בחדר השלישי, מחלת אלצהיימר, סכיזופרניה, אי ספיקת לב ודום נשימה בשינה. על אף הידע שקיים כיום אודות הגופים הדדיים, תפקודם המדויק טרם ברור לחלוטין.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:המערכת הלימבית
קטגוריה:מוח הביניים
שונה מהנוף

"שונה מהנוף" הוא סינגל שהוקלט על ידי הזמרת הישראלית עדן בן זקן בשיתוף הזמר והמוזיקאי עדן חסון. השיר יצא לאור ב-4 ביולי 2019, על ידי חברת התקליטים הישראלית Mobile1 Music, כסינגל שלא מתוך אלבום. סינגל זה יצא כחלק מקידום מסע ההופעות המשותפות של בן זקן וחסון.

עם יציאתו נכנס השיר אל המקום ה-3 במצעד של מדיה פורסט.

== רקע וכתיבה ==
השיר נכתב והולחן על ידי עדן חסון והופק על ידי חסון, יעקב למאי. כמו כן, השיר הוא שיר בסגנון הפופ לטיני.

== וידאו קליפ ==
את הווידאו קליפ המלא של השיר, העלתה עדן בן זקן לערוץ היוטיוב שלה ב-4 ביולי 2019.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי עדן בן זקן
קטגוריה:שירי עדן חסון
קטגוריה:דואטים
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:שירים על אלכוהול
קטגוריה:שירי פופ לטיניים
קטגוריה:סינגלים בהוצאת Mobile1 Music
ינקלביץ

ינקלביץ (גם: ינקלביץ, ז'אנקלביץ, ז'נקלביץ, ז'אנקלביץ) הוא שם משפחה שמשמעותו "בן יעקב".

קטגוריה:שמות משפחה אשכנזיים
קטגוריה:שמות משפחה שמבוססים על השם יעקב